BANSKÁ BYSTRICA. Trojnásobný majster Slovenska sa v dnešnom prípravnom zápase stretol s ambicióznym druholigistom HC Bratislava Capitals. Klub, ktorý pred nedávnom zmenil názov a vyslal jasný signál bojovať o postup do Tipsport ligy s vôľou konkurovať Slovanu, ako druhý elitný bratislavský tím, má úzko späté vzťahy s Banskou Bystricou. Manažérom klubu sa stal Július Koval, ktorý bude rovnakú pozíciu naďalej zastávať aj pod Urpínom, do trénerského tímu pribudol Michal Hudec, minulú sezónu asistent trénera v Banskej Bystrici. Dnes sa tieto dva tímy stretli vo vzájomnom prípravnom zápase.
Barani otvorili skóre, keď v čase 1:15 skórovala nová posila Banskej Bystrice Tomáš Hrnka. Asistovali mu Dávid Šoltés a Ivan Ďatelinka. V siedmej minúte zakončoval domáci Šalka, Gajan však zasiahol pravým betónom a šancu zlikvidoval. V desiatej minúte sa už domáci priaznivci dočkali. Lukáčik zachytil puk v útočnom pásme, otvoril sa mu priestor na osi klziska a z medzikružia prestrelil gólmana baranov. Otočiť skóre mohol Varga, ktorému nabil pred prázdnu bránu Dávid Buc, no Varga netrafil. Dve minúty pred koncom tretiny sa však Bratislava predsa len dostala do vedenia. Varga po peknej rýchlej akcií dostal prudkú prihrávku k ľavej žŕdke a nekompromisne zavesil na 2:1.Čítajte
Do druhej tretiny vstúpili lepšie hostia. Kabáč síce Hamerlíka neprekonal, no bol pri tom faulovaný. K puku sa postavil Hickmott a chladnokrvne premenil. V 33. minúte sa barani dostali do vedenia zásluhou Mareka Bira, ktorý len nahadzoval slabý puk na bránu, no Hamerlík mávol lapačkou do vzduchu a na jeho prekvapenie puk končí v hornom rohu brány. Z vedenia sa hokejisti Banskej Bystrice tešili zhruba minútu. Hudec využil presilovú hru už po šiestich sekundách a prekonal Gajana.Čítajte
Do tretej tretiny lepšie vstúpili domáci hokejisti. Marek Slovák zúžitkoval presnú prihrávku Karola Slobodu a rozvlnil sieť. V šiestej minúte tretej tretinu bolo už 5:3. Karol Sloboda zblízka napálil puk a prekonal domáceho brankára.V 51. minúte sa domáci po rýchlej kombinácií hneď po buly dostali do trojgólového vedenia, keď sa presadil Šalka. Gól už do konca stretnutia nepadol a tak vyhrali hokejisti Bratislava Capitals nad Banskou Bystricou 6:3:
Článok budeme aktualizovať